tartuNLP/wikipedia-smugri-20251201 huggingface dataset:
Serbian mielenosoitukset 2024–

Serbiassa on ollut laajoja mielenosoituksia marraskuusta 2024 alkaen. Merkittävä osa mielenosoittajista on paikallisia yliopisto-opiskelijoita.
Tausta.
Serbian toiseksi suurimmassa kaupungissa Novi Sadissa tapahtui 1. marraskuuta 2024 onnettomuus, jossa paikallisen rautatieaseman katos romahti. Yhteensä onnettomuuden yhteydessä kuoli 16 ihmistä. Serbian infrastruktuurista vastaavan ministeriön edessä järjestettiin mielenosoitus 3. marraskuuta, jossa vaadittiin vastuussa olevien henkilöiden panemista vastuuseen. Vastaava ministeri Goran Vesić ilmoitti seuraavana päivänä eroavansa, muttei ottanut vastuuta tapahtuneesta. 
Katoksen romahdus aiheutti keskustelua julkisten rakennusten kunnosta ja sen valvonnan heikosta tasosta. Alkujaan vuonna 1964 rakennetun rautatieaseman vuosina 2021–2024 toteutetut kunnostustyö olivat osa Kiinan vyö ja tie -projektia, ja asian tutkintaa hidastaa Serbian ja Kiinan viranomaisten sopimat yksityiskohdat projektin toteuttamisesta, jotka ovat jääneet hämärän peittoon.
Tapahtumia.
Mielenosoittajia alkoi kerääntyä rautatieaseman edustalle 5. marraskuuta ja mielenosoittajat alkoivat sittemmin töhrimään valtapuolue Serbian edistyspuolueen (lyh. SNS) paikallisosaston toimistoa punaisella maalilla. Tapaus johti ainakin yhdeksän ihmisen pidätykseen ja presidentti Aleksandar Vučić vieraili kaupungissa myöhemmin. Alkuvaiheessa Vučić, Vesić ja muut hallitukselle myötämieliset tahot yrittivät väittää, ettei rautatieasemalla oltu koskaan tehty mitään korjaustöitä huolimatta siitä, että presidentti itse oli uutiskuuvien mukaan avannut uuden rautatieaseman.
Valtionvarainministeri, ja entinen infrastruktuuriministeri, Tomislav Momirović erosi 20. marraskuuta ja vannoi olevansa ikuisesti uskollinen presidentti Vučićille. Seuraavana päivänä SNS:n keskeinen vaikuttaja Vladimir Đukanović syytti X:ssa mielenosoittajia anarkoterroristeiksi ja pseudo-eliitiksi, joka pyrki tekemään vahinkoa Serbialle. Marraskuun aikana Novi Sadissa nähtiin kaupungin suurimmat mielenosoitukset vuosikymmeniin, kun 20 000 ihmistä kerääntyi osoittamaan mieltään. Mielenosoittajat tukkivat liikenteen 15 minuutiksi, minkä johdosta väitetysti SNS:n kannattajat ajoivat autoillaan näitä päin. Vučić sanoi 1. joulukuuta, että tällaisten autoilijoiden rankaisua vaativat henkilöt ovat järjiltään, koska "autoilija oli vain menossa menojaan". Joulukuun aikana mielenosoitukset myös laajenivat, kun keskiserbialaiset maanviljelijät liittyivät mukaan ja tukkivat liikennettä traktoreillaan.
Cargill Gilston Knott

Cargill Gilston Knott (30. kesäkuuta 1856 – 26. lokakuuta 1922) oli skotlantilainen fyysikko ja matemaatikko, joka oli tunnettu seismologian töistään.
Koulutus.
Knott meni Edinburghin yliopistoon 16–vuotiaana, ja hän oli Peter Guthrie Taitin oppilaana. Hän oli Taitin avustaja vuosina 1879–1883.
Ura Japanissa.
Tämän jälkeen Knott nimitettiin professorin virkaan Japanin imperiaaliseen yliopistoon (nyk. Tokion yliopisto). Japanissa Knott, Ewing ja Milne lähtivät tutkimaan seismologiaa J. D. Forbesin inspiroimina, joka johti seismologian vakiintumiseen omaksi tieteenalakseen. Ollessaan Japanissa Knott meni naimisiin skotlantilaisen naisen, Mary Dixonin kanssa.
Seismologian ohella Knott tutki magnetismia, erityisesti ferromagnetismia. Hän suoritti yhdessä Tanakadaten kanssa Japanin magneettisen kartoituksen vuonna 1887, ja tästä työstä hänelle myönnettiin "Japanin Rising Sun" (neljäs luokka).
Ura Edinburghissa.
Hän palasi takaisin Edinburghiin vuonna 1891, ja hän sai toimia luennoitsijana sovelletussa matematiikassa, sekä virallisena neuvonantajana fysiikan opiskelijoille, ja syvällisemmän matematiikan ja fysiikan oppilaille.
Knott oli erityisesti kiinnostunut kvaternioista, sillä hän osallistui kiivaasti keskusteluihin niiden hyödyistään fysiikan tutkimuksessa. Kuitenkaan hän eikä Tait onnistunut tekemään kvaternioista yleisesti hyväksyttyä menetelmää fysiikassa.
Vuonna 1919 muistion mukaan Knott tutki maanjäristyksiä, hän analysoi maanjäristysaaltojen kulkua suurilla etäisyyksillä ja tulkitsi niiden avulla maan sisäistä elastista rakennetta.
Vuonna 1920 hän valittiin fellowiksi Fellow of the Royal Societyyn. Hän menehtyi sydänkohtaukseen toimistollaan vuonna 1922.
Stačilo!

Stačilo! (suomeksi Riittää!) on tšekkiläinen vasemmistokonservatiivinen poliittinen liike. Sen tärkeimmät puolueet ovat Böömin ja Määrin kommunistinen puolue (KSČM), Demokraattien liitto - Itsenäisten yhdistys (SD-SN) ja Tšekin kansallissosiaalinen puolue (ČSNS). Kesällä 2025 Stačilo ja Sosiaalidemokratia tekivät yhteistyösopimuksen liittyen syksyn 2025 edustajainhuoneen vaaleihin.
Liikkeen puheenjohtaja on Daniel Sterzik maaliskuusta 2025 lähtien. Vuoden 2025 edustajainhuoneen vaaleissa Stačilon vaalijohtaja on europarlamentaarikko ja KSČM:n puheenjohtaja Kateřina Konečná.
Historia.
Stačilo perustettiin vuonna 2024, kun Kommunistinen puolue yhdistyi SD-SN:n ja ČSNS:n kanssa. Tarkoituksena tällä oli yhdistää Tšekin hajanaisen vasemmiston voimat, sillä sekä kommunistit, että sosiaalidemokraatit olivat pudonneet maan edustajainhuoneesta vuoden 2021 vaaleissa.
Kesän 2024 europarlamenttivaaleissa Stačilon ehdokkaat saivat yhteensä 9,56 % äänistä ja kaksi edustajaa. Eniten ääniä sai Kateřina Konečná, kun toinen läpipäässyt ehdokas oli entinen Piraattipuolueen jäsen Ondřej Dostál, joka osallistui vaaleihin SD-SN:n sitoutumattomana ehdokkaana. Stačilo otti osaa myös seuraavan syksyn alue- ja senaatin vaaleihin.
Heinäkuussa 2025 Sosiaalidemokratia -puolue ja Stačilo! sopivat sopimuksen yhteistyön tekemisestä seuraavan syksyn edutajainhuoneen vaaleissa. Sopimuksen mukaan sosiaalidemokraattien edustajat osallistuvat vaaleihin Stačilon yhteislistalta. Pitkien neuvotteluiden onnistumisen taustalla on Tšekin vasemmiston halu liittoutua Fialan hallitusta vastaan ja taata vasemmiston edustus edustajainhuoneessa.
Poliittiset tavoitteet.
Stačilon poliittinen ohjelma korostaa Tšekin tasavallan itsemääräämisoikeuden vahvistamista, laittoman maahanmuuton pysäyttämistä sekä Tšekin kansalaisten vapauksien ja yksityisyyden suojelemista. Liike kannattaa Euroopan unionin ulkorajojen puolustamista, ja se kritisoi maahanmuuttajakiintiöitä. Stačilo kannattaa perinteisten palveluiden säilyttämistä, eikä kannata laajamittaista digitalisaatiota. Ulkopolitiikassa Stačilo ajaa kansanäänestystä Tšekin asemasta sotilasliitto Natossa, Euroopan unionissa sekä yhteisvaluutta euro mahdollisesta käyttöönotosta. Se vastustaa Venäjään kohdistettuja pakotteita.
Toisin kuin muut Tšekin poliittisen kentän protestipuolueet, Stačilo ajaa maan järjestelmän muuttamista. Se suhtautuu positiivisesti kylmä sodan akaiseen Tšekkoslovakian kommunistihallintoon, jonka valtaapitäneen puolueen suora jälkeläinen KSČM on.
Vuoden 2025 vaaliohjelmassa Stačilo haluaa ajaa halvempaa ruokaa, asumista ja energiaa sekä parantaa työläisten palkkoja ja työoloja. Minimipalkkaa se nostaisi vuosittain noin 3 000 korunalla, jotta se saavuttaisi lopulta 60 prosenttia mediaanitasosta. Verotuspolitiikassa liike kannattaa vahvaa progressiivista verotusta muun muassa perintöveron kohdalla. Ohjelmassa kannatetaan myös sosiaaliturvan parantamista, ja esimerkiksi eläkeiän kytkemistä elinajanodotteeseen. Vuonna 2025 tämä tarkoittaisi 63 vuoden eläkeikää. Stačilo korostaa valtion maallista luonnetta, ja haluaa lakkauttaa kirkkojen erityisaseman yhteiskunnassa.
Marja Lampi

Marja Lampi (ent. Dmitriev, Kyntäjä, o.s. Lampi) s. 1949 on kuopiolaissyntyinen tietokirjailija ja dokumentaristi. Hän valmistui filosofian maisteriksi Helsingin yliopistosta vuonna 1978. Työssään koulukirjastonhoitajana Suomalais-venäläisessä koulussa hän toimi usean vuoden ajan koulun lehden Uralin Pihlajan päätoimittajana. Tämä antoi sysäyksen kirjoittamiseen ja kirjojen toimittamiseen. Avustaessaan ystäväänsä dokumentin teossa Ugandassa Marja Lampi löysi itsestään myös dokumentin tekijän. 
Sortavala-seura.
Marja Lampi on vuodesta 2020 toiminut Sortavala-seuran puheenjohtajana. Seura on tuottanut useita haastatteludokumentteja, joista viisi ensimmäistä näkyy YouTubessa.
5108 Lübeck

5108 Lubeck (1987 QG2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5109 Robertmiller

5109 Robertmiller (1987 RM1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5110 Belgirate

5110 Belgirate (1987 SV) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – . Asteroidin pyörähdysaika akselin ympäri on .
5111 Jacliff

5111 Jacliff (1987 SE4) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on R-luokkaa (SMASSII).
5112 Kusaji

5112 Kusaji (1987 SM13) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5113 Kohno

5113 Kohno (1988 BN) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5114 Yezo

5114 Yezo (1988 CO) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – . Asteroidin pyörähdysaika akselin ympäri on .
5115 Frimout

5115 Frimout (1988 CD4) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
762 Pulcova

762 Pulcova on suuri asteroidi, joka kiertää pääasteroidivyöhykkeellä Marsin ja Jupiterin välillä. Se löydettiin vuonna 1913 Krimin Simeissä, ja sen nimi tulee Pulkovon observatoriosta, joka sijaitsee Pietarin lähellä Venäjällä. Pulcova ei ole Maan lähiasteroidi eikä potentiaalisesti vaarallinen, sillä sen rata ei tuo sitä lähelle Maata.
Fyysiset ominaisuudet.
Pulcovan läpimitta on noin 137–147 kilometriä, mikä tekee siitä suuremman kuin 99 % asteroideista. Sen massa on arviolta 1,4 × 1018 kilogrammaa, ja tiheys on melko alhainen, noin 0,9 g/cm³, mikä viittaa huokoiseen rakenteeseen tai suuriin onttoihin tiloihin. Asteroidin pinta on tumma, ja sen albedo on noin 0,04, mikä osoittaa alhaista heijastuskykyä. Spektriluokituksen perusteella Pulcovan koostumuksessa saattaa olla vettä, rautaa, nikkeliä, kobolttia, typpeä ja ammoniakkia.
Kiertorata.
Pulcova kiertää Aurinkoa hieman soikealla radalla, jonka kiertoaika on noin 5,6 vuotta. Radan periheli on noin 2,81–2,83 AU ja apheli noin 3,49 AU Auringosta. Rata on kallistunut noin 13 astetta ekliptikaan nähden, ja asteroidi liikkuu keskimäärin noin 16,7 kilometriä sekunnissa. Sen etäisyys Maasta on keskimäärin noin 2,94 AU, mikä vastaa noin 24 valominuuttia. Pulcova liikkuu taivaalla noin 10 kaariminuuttia päivässä, ja sen kirkkaus on noin 14,35 magnitudia.
Pyöriminen ja satelliitti.
Pulcova pyörii akselinsa ympäri noin 5,8–5,84 tunnissa. Sillä on pieni kumppani, noin 19 kilometrin läpimittainen kuu, joka löydettiin vuonna 2000 Kanada-Ranska-Havaiji -teleskoopilla. Tämä satelliittikappale kiertää pääkappaleen noin 4,4 vuorokaudessa. Kaksoisasteroidijärjestelmän tutkiminen modernilla deformoituvan optiikan tekniikalla on mahdollistanut tarkat mittaukset Pulcovan massasta ja tiheydestä, jotka osoittavat sen olevan suhteellisen kevyt ja muistuttavan koostumukseltaan jäätä, vaikka pinta vaikuttaa kiviseltä.
Havainnot.
Asteroidia on havaittu vuodesta 1916 alkaen, ja sen rata tunnetaan tarkasti lähes 10 000 havainnon perusteella. Nykyaikaiset havaintotekniikat, kuten deformoituva optiikka, ovat parantaneet Pulcovan ja sen kaltaisten asteroidien tutkimusta, mahdollistaen uusien rakenteiden ja satelliittienkappaleiden löytämisen.
Osipov

Osipov on muun muassa seuraavien venäläisten henkilöiden sukunimi:
Anita Kupsch

Anita Kupsch (18. toukokuuta 1940 – 3. heinäkuuta 2025) oli saksalainen näyttelijä. Hän teki yli 50-vuotisen uran teatterissa, televisiossa ja valkokankaalla. Kupsch tuli tunnetuksi erityisesti roolistaan Gabi Köhlerinä ARD:n televisiosarjassa "Praxis Bülowbogen" (1987–1996).
Espanjan hallitus

Espanjan hallitus () on pääministerin johtama valtiollinen toimeenpanoelin, joka koostuu pääministerin lisäksi varapääministeristä ja ministereistä. Pääministeri tekee esitykset ministerien valinnasta Espanjan kuninkaalle, joka nimittää ministerit. Hallituksella on Espanjan ulko- ja sisäpolitiikkaan liittyviä tehtäviä, kuten taloudenhoito ja puolustus. Hallitus on vastuussa toiminnastaan Espanjan parlamentille.
Maastojuoksun Suomen-mestaruuskilpailut 1919

Maastojuoksun Suomen-mestaruuskilpailut 1919 käytiin 18. toukokuuta Tampereella Pyynikin alueella. Kilpailun järjestävänä seurana toimi Tampereen Pyrintö. Edellisenä vuonna ei järjestetty maastojuoksun Suomen-mestaruuskilpailuja sisällissodan takia, ja edelliset maastojuoksun SM-kilpailut olivat järjestetty vuonna 1917. 
Vuoden 1919 kilpailussa oli osallistujia 12, joista 9 juoksi maaliin saakka. Miehissä 10 km matkalta Suomen mestaruuden voitti niukasti Hannes Miettinen ja joukkuekilpailun mestaruuden voitti Helsingin Kisa-Veikot, josta tuli ainoana seurana maaliin kolme juoksijaa. Keskeyttäneitä kilpailussa oli muun muassa Paavo Nurmi.
Mitalistit.
Lähteet:
Mustalampi (Toivakka, Taka-Toivakka)

Mustalampi on Keski-Suomessa Toivakan Taka-Toivakassa sijaitseva lampi. Kirkonkylän lähellä sijaitsee vielä toinen Mustalampi.
Maantietoa.
Mustalampi on 550 metriä pitkä, 400 metriä leveä, ja sen pinta-ala on 13 hehtaaria. Se sijaitsee maaston painanteessa, joka muodostuu Halttusenahon, Herrasenahon, Onnelan mäen ja Vanhan Kaskimäen väliin. Siinä ei ole kartan mukaan saaria. Lammen rantaviivan pituus on 1,5 kilometriä. Sen etelärantaan on rakennettu kaksi vapaa-ajan asuntoa. Niiden läheltä kulkee Toivakan ja Kangasniemen kirkonkylien välinen yhdystie 4421.
Vesistösuhteet.
Mustalampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) järvi kuuluu. Siihen on kartan mukaan johdettu kuusi metsäojaa ja sen laskuoja Myllypuro alkaa järven itärannasta. Järven vedenpinnan korkeus on 195,4 metriä mpy. (N2000, aiemmin 195,3 m N60). Laskupuron kaltevuus on kartasta mitattuna ensimmäisten satojen metrien matkalla noin 26 metriä kilometrille.
Historiaa.
Vuoden 1972 peruskartassa ovat lampea ympäröivät suot vielä ojittamatta. Ojitus on suoritettu vuoden 1988 kartan julkaisuun mennessä.
ETH Group

ETH Group Oy on suomalainen yksityisomistuksessa oleva teollisuuden ja voimalaitosten kunnossapitoon erikoistunut yritys. Yritys tarjoaa palveluita koko Suomen alueella ja osittain myös Euroopassa. ETH Groupin päätoimialoja ovat teollisuuden asennus-, huolto- ja kunnossapitotyöt sekä projektitoimitukset.
Historia.
Yritys aloitti toimintansa nimellä Euran Teollisuushuolto vuonna 2006. ETH Group perustettiin vuonna 2015. Yrityksen toiminnan kulmakiviksi asetettiin alusta alkaen laatu ja asiakaslähtöisyys. Vuosien varrella yritys on kasvanut merkittäväksi toimijaksi alallaan, ja sen palveluksessa oli vuonna 2024 yhteensä 181 työntekijää.
Toiminta.
Yritys tarjoaa kokonaisvaltaisia kunnossapito- ja vuosihuoltopalveluita eri teollisuudenaloille. Palveluihin kuuluvat muun muassa:
ETH Group tunnetaan matalasta ja joustavasta organisaatiostaan, joka mahdollistaa nopeat päätökset ja tehokkaan toiminnan. Yrityksen toiminta perustuu osaavaan ja motivoituneeseen henkilöstöön.
Talous.
Vuonna 2024 ETH Groupin liikevaihto oli 26,3 miljoonaa euroa. Yrityksen liikevaihto on kasvanut tasaisesti viime vuosina.
Turvallisuus ja vastuullisuus.
Yrityksen tavoitteena on nolla tapaturmaa, ja turvallisuutta seurataan aktiivisesti osana päivittäistä toimintaa.
Vastuullisuus on integroitu osaksi ETH Groupin strategiaa. Yritys seuraa hiilijalanjälkeään, järjestää vuosittaiset kehityskeskustelut henkilöstölle ja raportoi vastuullisuustietojaan Vastuu Groupin Wastuu.com-portaalissa.
Julkisuus ja yhteistyöt.
ETH Group on ollut esillä myös mediassa. Vuonna 2022 Satakunnan Kansa julkaisi artikkelin, jossa käsiteltiin yrityksen kasvua ja roolia alueellisena työllistäjänä sekä sen panostuksia turvallisuuteen ja henkilöstön osaamiseen.
Pjotr Jan

Pjotr Jevgenjevitš Jan (; s. 11. helmikuuta 1993) on venäläinen vapaaottelija, joka ottelee UFC:ssä. Jan on entinen kääpiösarjan mestari.
Umar Nurmagomedov

Umar Magomednabijevitš Nurmagomedov (; s. 3. tammikuuta 1996) on venäläinen vapaaottelija, joka ottelee UFC:ssä. Nurmagomedov ottelee kääpiösarjassa.
Ace Combat Infinity

Ace Combat: Infinity on Project Acesin kehittämä ja Bandai Namcon julkaisema räiskintäpeli. Peli julkaistiin vuonna PlayStation 3:lle.
Peli on ilmaispeli, jonka palvelimet suljettiin 31. maaliskuuta 2018. Tammikuussa 2018 pelin sisäisien esineiden myynti lopetettiin.
Pelaaminen.
Pelissä pelataan lentäjänä sekä palkkasoturina, joka taistelee hyvin varustautunutta terroristiryhmää vastaan. Peli välttelee realistia rajoituksia lentokoneen ohjattavuudelle ja asekuormalle. Peli esiintyy lentosimulaationa, mutta toimii kuten lentotaistelupeli.
Vastaanotto.
Peli sai GameSpotin arvostelussa arvosanaksi 6/10. Moitteita saivat sisällön niukkuus, uudelleenkäytetyt asiat ja kliseinen tarina. Kehuja saivat jännittävät kaksintaistelut sekä mikrotransaktioille perustuva malli, jossa oli paljon ilmaista moninpeliä.
Peli sai "The Guardianin" arvostelussa kolme tähteä viidestä.
Zeta Canis Majoris

Zeta Canis Majoris (tunnetaan myös nimellä Furud) on kirkas sininen pääsarjan tähti Ison koiran tähdistössä. Tähti on paljain silmin nähtävissä pimeällä taivaalla ja sijaitsee eteläisellä taivaanpuoliskolla, noin 335–362 valovuoden päässä Maasta.
Nimi ja sijainti.
Nimi "Furud" tulee arabiankielisestä sanasta "al-furūd", joka tarkoittaa ”yksittäisiä” tai ”yksinäisiä”. Sana viittaa monikolliseen muotoon, mutta tähti on sijaintinsa puolesta hieman erillään tähdistön pääkuviosta, lähellä Kyyhkysen tähdistöä.
Zeta Canis Majoris näkyy taivaalla matalalla horisontin yläpuolella, ja sen voi havaita erityisesti eteläisessä Suomessa matalalta etelän suunnalta loppusyksystä alkukevääseen. Sen kirkkaus on noin 3,02 magnitudia, joten se on nähtävissä paljain silmin, mutta voi kadota valosaasteisilla alueilla.
Fysikaaliset ominaisuudet.
Zeta Canis Majoris kuuluu spektriluokkaan B2.5V, mikä merkitsee kuumaa ja sinistä pääsarjan tähteä. Sen lämpötila on arviolta 21 500 kelviniä (K), ja se säteilee noin 4 020 kertaa enemmän valoa kuin Aurinko. Tähti on halkaisijaltaan noin 4,6 kertaa Auringon kokoinen ja sen massa on noin 8 Auringon massaa. Pinnan pyörimisnopeus on vähintään 25 km/s, ja pyörähdysaika on alle 9 vuorokautta.
Zeta Canis Majoriksen absoluuttinen kirkkaus on noin –2,21 ja sen energiantuotto ylittää Auringon yli 1 800-kertaisesti. Tähti on elämänsä pääsarjavaiheen puolivälissä, joka kestää kokonaisuudessaan noin 32 miljoonaa vuotta.
Liike ja sijainti avaruudessa.
Zeta Canis Majoris loittonee Auringosta noin 32 km/s nopeudella.. Sen tähtienvälinen valo himmenee noin 0,16 magnitudia pölyn vaikutuksesta. Tähti on osa Linnunradan kiekkoa ja sen ominaisliike on suhteellisen pieni, vain muutamia millikaarisekunteja vuodessa.
Zeta Canis Majoriksen suunnalla sijaitsee niin kutsuttu Auringon liikesuunnan vastapiste, eli kohta, josta katsottuna Aurinko näyttää liikkuvan Linnunradassa.
Kaksosjärjestelmä.
Zeta Canis Majoris on kaksoistähti, jolla on seuralaistähti, jonka olemassaolo on todettu spektroskooppisesti. Tämä näkymätön kumppani kiertää Zeta Canis Majorista 675 päivän välein, ja parin etäisyys vaihtelee 1,4–5,1 AU:n välillä. Seuralaisen massa on arviolta noin 2 Auringon massaa.
Taivaalla Zeta Canis Majoriksen läheisyydessä näkyy myös toinen, himmeämpi tähti, mutta kyseessä on vain optinen kaksoistähti, ei todellinen fyysinen kumppani.
Mahdollinen kehityskaari.
Koska Zeta Canis Majoris on massiivinen tähti, se on lähellä rajaa, jonka ylittyessä tähdet päättävät elämänsä supernovaräjähdyksellä. Todennäköisesti Zeta Canis Majoris kehittyy kuitenkin edelleen, päätyen planetaariseksi sumuksi, jonka keskelle jää massiivinen valkoinen kääpiö.
Havaintohistoria ja muuttuvuus.
Aiemmin Zeta Canis Majorista on epäilty muuttuvaksi tähdeksi, mutta tälle ei ole löydetty luotettavaa näyttöä. Joissain lähteissä tähti mainitaan kuuluvan klassisiin kefeidimuuttujien joukkoon, mutta tämä luokitus on kiistanalainen.
Hopeapietarinkala

Hopeapietarinkala ("Zenopsis conchifer") tai amerikanpietarinkala on pietarinkalojen heimoon kuuluva kalalaji. Lajia tavataan syvistä vesistä Atlantista ja Intian valtamerestä.
Koko ja ulkonäkö.
Hopeapietarinkala kasvaa useimmiten noin 50 cm pitkäksi, mutta voi suurimmillaan saavuttaa 80–90 cm:n pituuden. Laji on ruumiinrakenteeltaan litteä ja korkearuumiinen ja muodoltaan soikeahko. Selkä- ja peräevän ruodot ovat pidentyneet ja erityisesti nuorilla kaloilla ne ovat hyvin pitkät. Vatsaevät ovat kookkaat ja pyrstöevä on pienehkö ja pyöreä. Kalan pää ja silmät ovat suuret. Hopeapietarinkala on väriltään hopeanharmaa ja täysikasvuisilla yksilöillä on kyljessä tumma laikku. Nuorilla kaloilla laikkuja on useita ympäri ruumista.
Levinneisyys ja elintavat.
Hopeapietarinkalaa tavataan Atlantissa länsiosissa Nova Scotiasta Argentiinaan ja itäosissa Britteinsaarilta Etelä-Afrikkaaan. Intian valtameressä kalaa tavataan Afrikan itärannikolta Intiaan asti. Laji elää parvissa lähellä mutapohjia useimmiten 100–400 metrin syvyydessä ja syvimmillään sitä on tavattu noin 600 metrin syvyydessä. Hoepapietarinkalan ravintoa ovat kalat, kalmarit ja äyriäiset. Lisääntymiskausei on älhes ympärivuotinen.
Jack Della Maddalena

Giacomo ”Jack” Della Maddalena (s. 10. syyskuuta 1996) on australialainen vapaaottelija, joka ottelee UFC:ssä. Della Maddalena on entinen välisarjan mestari.
Babylon's Fall

Babylon's Fall on Platinum Gamesin kehittämä ja Square Enixin julkaisema toimintapeli. Peli on julkaistu vuonna PlayStation 4:lle, PlayStation 5:lle ja Windowsille.
Pelaaminen.
Peli on verkossa pelattava toimintaroolipeli, joka perustuu live service -mallille. Peli sijoittuu fantasiamaailmaan, joka näyttää öljymaalaukselta. Pelaaja on Sentinel-soturi, jonka on voitettava Babylonin tornin haaste. Pelissä voi tehdä hahmon, joka perustuu yhteen kolmesta eri rodusta.
Vastaanotto.
Peli sai IGN:n arvostelussa arvosanaksi 4/10. Peliä kutsuttiin tavanomaiseksi versioksi aiemmista kuuluisista peleistä. Arvostelun mukaan pelin taistelu ei ollut kiinnostavaa ja muuttui nopeasti toistuvaksi napin painamiseksi suoraviivaisilla tasoilla. Pelikampanja on karu ja puutteellinen, joka ei tee edistymisestä kiinnostavaa.
Pelin suosio hiipui nopeasti julkaisun jälkeen. Syyskuussa 2022 kerrottiin, että pelin päivitykset on peruttu ja palvelimet suljetaan helmikuussa 2023.
Myynti.
Peli myi Japanissa julkaisuviikolla PlayStation 4:lle ja PlayStation 5:lle.
Leon Edwards

Leon Edwards (s. 25. elokuuta 1991) on englantilainen vapaaottelija, joka ottelee UFC:ssä. Edwards on entinen välisarjan mestari.
Kannonkosken paloasema

Keski-Suomen pelastuslaitoksen Kannonkosken paloasema sijaitsee Kannonkoskella osoitteessa Koulutie 2. Tilat omistaa Keski-Suomen hyvinvointialue. Rakennus valmistui heinäkuussa 2025. Tontin omistaa Kannonkosken kunta. Rakennuksen suunnitteli arkkitehtitoimisto Art Michael Oy ja kustannusarvio oli 3 miljoonaa euroa. 
Tiloissa toimivat Keski-Suomen pelastuslaitos, Kannonkosken sopimuspalokunta sekä ensihoitoyksikkö. Kannonkoskella toimii Kannonkosken Vapaaehtoinen Palokunta r.y. Keski-Suomen hyvinvointialueen ensihoito ylläpitää Kannonkoskella yhtä hoitotason ensihoitoyksikköä joka päivä kello 9-21. Asemalla ei ole jatkuvaa ympärivuorokautista päivystystä. Paloasemalla on sosiaalitilat, sauna, kuntosali sekä koulutustilat. Kalustohalliiin mahtuu sammutusauto, säiliöauto ja miehistöauto. Ulkorakennuksessa on tilat veneelle, moottorikelkalle ja mönkijälle.
Ulla-myrsky

Ulla-myrsky oli perjantaina 4. heinäkuuta 2025 Suomessa riehunut myrsky. Se alkoi lounaisrannikolla jo torstai-iltana. Ulla-myrsky aiheutti paljon tuhoja eteläisessä Suomessa.
Kulku.
Keskiviikkona 2. heinäkuuta 2025 useat organisaatiot uutisoivat, että suuri myrsky olisi tulossa. 3. heinäkuuta lehdistö varoittikin, että perjantaina myrsky olisi pahimmillaan.
Yöllä 4. heinäkuuta 2025 myrskyn pahimmat vaiheet alkoivat. Myrsky tuli Selkämereltä Varsinais-Suomen, Satakunnan ja Pohjanmaan maakuntien kautta Suomeen. Noin kello 2.00 yöllä 4. heinäkuuta tuuli puhalsi voimakkaasti edellä mainituilla alueilla. Sähkökatkokartan mukaan tuolloin oli sähköttä ainakin 13 000 taloutta. Tämä luku laski aamua kohden noin kahdeksaan tuhanteen, mutta palasi takaisin 13 tuhanteen noin puolen päivän aikaan. Sen jälkeen myrskyn tuhoja alkoi olla vielä enemmän ja sähköttä olikin klo 13.30 noin 19 tuhatta taloutta, mikä pysyi samana klo 15.40 asti, jolloin sähköttä oli 17 000 taloutta. Myrsky kulki tämän jälkeen hitaasti Itä-Suomen läpi Venäjälle.
Ken Hiratsuka

Ken Hiratsuka (; s. 1959 Shimodate, Ibarakin prefektuuri, Japani) on japanilainen kuvanveistäjä. Hänet tunnetaan erityisesti ”One Line” -projektistaan, jossa hän kaivertaa kivipintoihin yhtäjaksoista, risteämätöntä viivaa. Hiratsukan teoksia on pysyvinä julkisina installaatioina sekä kaupunkiympäristöissä että luonnossa yli 24 maassa, kuten Suomessa, Japanissa, Yhdysvalloissa, Brasiliassa, Kiinassa, Australiassa ja Mongoliassa.
Hiratsuka valmistui vuonna 1982 Musashinon taideyliopistosta Tokiossa. Samana vuonna Hiratsuka muutti New Yorkiin, sai apurahan Art Students Leaguelta ja aloitti elämäntyönsä kaivertamalla yhtenäisen viivan kiveen ympäri maailmaa. Omistautuneena taiteelle kaikkien hyväksi Hiratsuka alkoi veistää New Yorkin liuskekivi- ja graniittijalkakäytäviä, ja hänestä tuli hahmo 80-luvun katutaideliikkeessä. 
Hänen tunnettu teoksensa on 30-metrinen graniittinen jalkakäytäväkaiverrus nimeltä "River" osoitteessa 25 Bond Street, New York. Hänen julkisia teoksiaan ovat myös "Peace Monument" Cowrassa, Australiassa, "One Line Tower" Guilinissa, Kiinassa, sekä "Kenrock 2021" -projekti Crystal Parkissa, New Yorkin osavaltiossa.
Ken Hiratsuka vieraili Suomessa kesällä 1990 taidetapahtumassa, joka järjestettiin osana European Nuclear Disarmament -konventin END tapahtumia Helsingissä ja Tallinnassa. Silloin syntyi muun muassa suurikokoinen teos Rauhanpaasi. 
Vuonna 1993 Ken Hiratsuka osallistui Shamaanikesän taidefestivaaliin Kemissä ja Torniossa. Hän teki tilaustyön Kemin taidemuseolle nimeltä "8 tonnia mustaa graniittia." Teoksen nimi oli myöhemmin "Kemi-kivi". Hän kaiversi myös kuusi paikkasidonnaista kiveä Suomessa ja Ruotsissa.
Ken Hiratsuka aloitti vúonna 1982 hakkaamaan päättymätöntä spiraalimaista viivaa luonnonkiviin ympäri maailmaa. Hänen kiviteostensa lähtökohtana on ajatus, että "maapallo on yksi suuri kivi. Kaikki muu häviää, vain kivet säilyvät."
Seututie 359

Seututie 359 on Anjalankosken Anjalasta Kuusankoskelle Korian pohjoispuolelle kulkeva seututie. Tie on 27 kilometriä pitkä, ja on koko matkaltaan päällystetty ja kaksikaistainen. Tie alkaa Anjalan kirkonkylältä seututien 354 ja Huhdanniementien risteyksetä, ja päättyy Kuusankoskella Korian pohjoispuolella valtatien 12 risteykseen. Tien osoitenimet ovat Anjalantie alkupisteestä valtatien 6 risteykseen Korian Napalle ja Venäläistöyryntie valtatien 6 risteyksestä loppupisteeseen.
Ruskojäärä

Ruskojäärä ("Arhopalus rusticus") on sarvijäärien heimoon kuuluva Arhopalus-suvun laji.
Ruskojäärä on kookas (15-26 mm.) pitkänomainen, kokonaan ruskea jäärä. Tuntosarvet ulottuvat naaraalla peitinsiipien puoliväliin, koiraalla ne ovat hieman pidemmät. Laji on sekundaarinen tuhonaiheuttaja toimien pääasiassa mäntyjen tuholaisena. Toisinaan toukkia voi löytyä myös kuusesta. Ruskojäärän toukat elävät äskettäin kuolleissa tai hiljattain kaatuneissa lahovikaisten puiden pinta- ja sydänpuussa kuten myös kannoissa. Toukkavaihe kestää kolme tai neljä vuotta. Aikuiset ruskojäärät tulevat herkästi valolle. 
Ruskojäärä on Suomessa yleinen, vakiintunut ja elinvoimainen. Lajia esiintyy myös Euroopan ja Pohjois-Amerikan metsäisillä alueilla.
Anna Penttilä

Anna Maaria Penttilä (s. 17. helmikuuta 1991 Haapavesi) on suomalainen ITE-taiteilija ja muusikko. Penttilällä on kaksi omaa yleisölle aina avoinna olevaa ITE-taidekohdetta. Ensimmäinen kohde nimeltä Nukkavierumetsä sijaitsee Kirkkonummen taideyhdistyksen pihametsikössä. Toinen kohde nimeltä Tuulikellopuisto sijaitsee Haapavedellä Karsikkaan kylässä, jossa Penttilän sukujuuret ovat.
Penttilä tutustui ITE-taiteeseen ollessaan kierrätyskeskuksessa töissä, jossa hän rakenteli poisheitetyistä tavaroista erilaisia muodostelmia. Hänen yksittäisiä töitään ovat muun muassa Jättiläiskakka, Yksisarvisen kuukautiset ja Kuvia Karin kullista.
Penttilän perheeseen kuuluu opettajana työskentelevä puoliso ja kaksi lasta. Lemmikkejä ovat papukaija, viljakäärme, kilpikonna, muutama rotta sekä sammakko.
Andor Basch

Andor Basch (19. toukokuuta 1885 Budapest - 24. kesäkuuta 1944 Budapest) oli unkarilainen, juutalaistaustainen taidemaalari. Hänen maalauksensa yhdistävät 1800-luvun akateemista taidetta ja impressionismia. Hänen töitään on nykyään Unkarin kansallisgalleriassa. 
Taiteilijuus kulki Baschien perheessä perintönä, sillä myös Andorin isä, Guyla Basch, oli taidemaalari. Taideopintonsa Basch aloitti vuonna 1904 Budapestissä Tivadar Zemplényin oppilaana. Jatko-opintoja hän suoritti vuosina 1905- 1910 Pariisissa Académie Julianissa. Siellä häntä opettivat Henri Matisse ja Jean-Paul Laurens. 
Näyttelyitä Basch alkoi pitää vuodesta 1910 alkaen. Kotimaassaan hän liittyi Sznyei-taiteilijaseuraan. Academie Julianin ollessa kesätauolla hän opiskeli nykyisin Romanian alueella olevassa Baia Maressa Károly Ferencyn oppilaana. Ensimmäisen maailmansodan aikana Basch ei ollut rintamalla, vaan teki sotaa kuvaavaa taidetta propagandatarpeisiin. 
Rauhan palattua Basch muutti Pariisiin. Hän oli mukana ryhmänäyttelyissä ympäri Eurooppaa, joista yksi pidettiin Helsingissä vuonna 1922. Ranskan lisäksi Basch oleskeli paljon Italiassa. 
Budapestiin Basch muutti jälleen vuonna 1935. Hän eleli enimmäkseen taiteilijapiirien ulkopuolella, mutta piti edelleen joitain näyttelyitä. Basch oli kääntynyt kristityksi 14- vuotiaana, mutta Saksan lait pitivät häntä juutalaisena. Pian sen jälkeen kun Saksa miehitti Unkarin, Basch surmasi itsensä.
Tom Aspinall

Thomas Paul Aspinall (s. 11. huhtikuuta 1993) on englantilainen vapaaottelija, joka ottelee UFC:ssä. Aspinall on hallitseva raskaansarjan mestari. Aspinall on UFC:n pound-for-pound listalla sijalla 10.
Hoisin-kastike

Hoisin-kastike on kiinalaistyyppinen maustekastike, joka sisältää ainakin soijaa ja seesaminsiemenöljyä. Se sisältää yleensä myös valkosipulia. Kastike sakeutetaan monesti maissitärkkelyksellä ja voidaan makeuttaa fariinisokerilla ja hunajalla. Sitä käytetään kanalle, ankalle, kyljyksiin, kalalle, vihanneksille ja tofulle.
Hannes Horpio

Hannes Horpio (24. kesäkuuta 1901 Juvankoski – 31. tammikuuta 1967) oli suomalainen kapellimestari.
Ura.
Hannes Horpion vanhemmat olivat työnjohtaja Ville Horjander ja Olga Rissanen. Hän opiskeli pianoa ja puhallussoittimia sekä musiikin teoriaa. Horpion ensimmäinen kiinnitys oli kapellimestariksi Savonlinnan Työväen Teatteriin 1923–1924. Jyväskylän Työväen Teatteriin Horpio oli kiinnitettynä kolmeen otteeseen: 1924–1927, 1929–1953 ja 1958–1961. Karihaaran Työväen Näyttämölle hänet oli kiinnitetty 1927–1929 ja Tikkakosken Työväen Näyttämölle 1953–1958. Horpio aloitti Jyväskylän kaupunginteatterissa 1961. Horpio myös sävelsi kuoro- ja orkesterimusiikkia.
Horpio sovitti musiikin lyhytelokuvaan "Valveutuminen" (1938) ja oli mukana tekemässä lyhytelokuvaa "Laulusta me voimaa saamme" (1948), jonka aiheena on laulu- ja soittojuhlat Helsingissä kutsuvierainaan muun muassa presidentti ja rouva Paasikivi.
Maja Bay Østergaard

Maja Bay Østergaard (s. 28. maaliskuuta 1998) on tanskalainen jalkapalloilija, pelipaikaltaan maalivahti. Hän on pelannut Tanskan naisten maajoukkueessa kesäkuun 2025 loppuun mennessä 18 maaottelua, joista ensimmäisen helmikuussa 2023.
Østergaard on edustanut seuratasolla kotimaassaan Vildbjergiä ja vuosina 2018–2023 Thy-Thistediä sekä vuoden 2024 alusta alkaen Ruotsissa Växjötä.
WRC 9

WRC 9 on Kylotonnin kehittämä ja Naconin julkaisema ajopeli. Peli on julkaistu vuonna Nintendo Switchille, PlayStation 4:lle, PlayStation 5:lle, Windowsille, Xbox Onelle ja Xbox Series X/S:lle.
Vastaanotto.
Peli sai IGN:n arvostelussa arvosanaksi 8/10. Pelin sanottiin olevan pienempi parannus aiempaan kuin edeltävän "WRC 8" -pelin hyppäys laadussa. Peliin on lisätty uusia ralleja ja parempi tuntuma auton massaan ja painon siirtymään. Erikoiskokeiden suunnittelu sai kehuja ja käsittelymallia kutsuttiin tyydyttäväksi.
Kullervo Hurttia

Kullervo Hurttia (30. syyskuuta 1915 Eno – 28. lokakuuta 1953) oli suomalainen näyttelijä. Hän näytteli suurimmalta osin Turun teattereissa. Näyttämöuransa ohella Hurttia teki kolme elokuvaroolia 1940-luvulla.
Ura.
Kullervo Hurttian vanhemmat olivat kauppias Toivo Einar Hurttia ja Anni Aliina Tiilikainen. Hänen puolisonsa oli kauppias Aune Maria Linnea Salo vuodesta 1947 eteenpäin. Hurttia opiskeli Helsingin Yksityislyseossa ja varsinaiseen ammattiinsa hän valmentautui Viktor Auerin, Heikki Klemetin, Bertta Sipilän, Olavi Nybergin ja Naemi Fribergin opissa.
Hurttian ensimmäinen kiinnitys oli näyttelijä-järjestäjäksi Kotkan Työväen Näyttämölle 1938–1939 ja samaan tehtävään Jyväskylän Työväen Näyttämölle 1939–1941. Näyttelijäksi Hurttia kiinnitettiin Turun Teatteriin 1941–1946 ja Turun kaupunginteatteriin vuodesta 1946.
Hurttian näyttämötaiteellisia tehtäviä olivat MacLachlie ("Kuusi toverusta"), Juudas Iskariot ("Piinattiin Pontius Pilatuksen aikana"), Narri ("Loppiaisaatto"), Tandefelt ("Sysmäläinen") ja useat muut roolit. Hurttia näytteli niin ikään operetti- ja huvinäytelmäsankareita ja toimi laulusolistina Turun Kaupunginorkesterin konserteissa.
Hurttia näytteli kolmessa suomalaisessa elokuvassa. Hänen ensimmäinen elokuvaroolinsa oli Erik Wendell melodraamassa "Miehen vankina" (1943). Toinen oli herra Haapala komediassa "Kaksi kivaa kaveria" (1944) ja kolmas oli johtaja Olikka komediassa "Huijarien huvittavat huiputtajat" (1945). Kaikki kolme elokuvaa olivat Aarne Kivimäen ohjaamia.
WRC 10

WRC 10 on Kylotonnin kehittämä ja Naconin julkaisema ajopeli. Peli on julkaistu vuonna .
Pelaaminen.
Julkaisija Nacon kertoi pelin juhlistavan rallin MM-sarjan 50. vuosipäivää retrospektiivisellä tilalla, jossa pelaaja voi pelata 19 merkittävää tapahtumaa MM-sarjan historiassa. Moodissa on mukana historiallisia ralleja sekä tunnettuja ralliautoja menneiltä vuosilta. Pelin uramoodissa on mahdollista tehdä oma talli ja suunnitella auton värityksen, jota voi käyttää virallisten tallien kanssa kilpaillessa kauden 2021 kilpailuissa.
Vastaanotto.
Peli sai IGN:n arvostelussa arvosanaksi 8/10. Erikoiskokeiden suunnittelua kehuttiin, mutta harmiteltiin osan edellisissä osissa olleiden poistumista johtuen niiden puuttumisesta kilpailukalenterista.
145 (luku)

145 (sataneljäkymmentäviisi) on luonnollinen luku, jota edeltää luku 144 ja seuraa luku 146.
Katri Korhonen

Katri Korhonen (s. 1972) on suomalainen runoilija.
Korhonen on kirjoittanut ja opiskellut kirjoittamista kymmenien vuosien ajan. Hänellä on lisäksi opettajan ja sanataideohjaajan koulutus. Korhosen esikoisteos "Puhun sohvalle ja pienille esineille" ilmestyi toukokuussa 2025 Aviadorin kustantamana. Teos käsittelee muutosta ja tiloja. Korhonen oli Lahden runomaratonin esiintyjiä 2025. Kriitikko Vesa Rantama pitää "Helsingin Sanomissa" Korhosen esikoista yhtenä vuoden 2025 parhaista debyyttikokoelmista. Hän ylistää Korhosen hallitsevan sekä proosarunon että perinteisemmän säemuotoisen lyriikan.
Relissi

Relissi on hapanimelä hillomainen etikkasäilyke. Siihen käytetään etikan lisäksi sipulia tai punasipulia ja siihen säilötään kurkkua, paprikaa tai muita kasviksia. Suurustaminen toteutuu sinapinsiemenillä tai sinappijauheella. Sitä käytetään ruokien lisukkeena ja pikaruokien täytteenä.
Nordex N163/5.X

Nordex N163/5.X on saksalaisen Nordexin valmistama Delta4000-luokan tuulivoimalaitos, jonka nimellisteho vaihtelee mallista riippuen välillä 5,0–5,9 megawattia. Voimalamallin sarjatuotanto alkoi 2019 ja sitä valmistetaan edelleen. Voimalamallin prototyyppi toimii Jannebyssä. Sitä on myyty eri puolille maailmaa arviolta 43 tuulivoimapuistoon (kesäkuu 2025).
Yleistä.
Delta4000-luokan tuulivoimalaitokset ovat konseptiltaan samoja kuin malli N117/2400, vaikka sen energiatehokkuutta on lisätty lähinnä siipien pituutta kasvattamalla. Jos pitempien siipien pyyhkäisemää pinta-alaa vertaa mallin Nordex N149/4.0–4.5 pyyhkäisemään pinta-alaan, saadaan noin 20 prosentin kasvu . Kasvaneella pinta-alalla on saman kertaluokan vaikutus myös voimalaitoksen tehoon. Pidentyneiden siipien rasitukseen on varauduttu lisäämällä niihin hiilikuituvahvistukset. Malli N163/5.X on suunniteltu heikko- ja keskituulisiin olosuhteisiin, jolla tarkoitetaan tuulen vuotuista keskinopeutta noin 7,5 metriä sekunnissa. Mallin suuri pyyhkäisypinta-ala hyödynnetään optimoimalla konehuoneen rakenteita. Siksi mallitiedoissa käytetään luokitusta IEC S eli DIBt S.
Kuten mallia Nordex N149, myös tätä mallia toimitetaan eri tehoisina kokoonpanoina. Koska korkeammalla tuulee enemmän kuin matalammalla, toimitetaan tornit tapauskohtaisesti 118–164 metrin pituisina , tai kuten toisessa lähteessä kerrotaan : 105, 108, 118, 148, 159 tai 164 metrin pituisina. Voimalan tuottaman äänen intensiteettitasoksi on ilmoitettu 5,5 megawatin tehoisella voimalalla 106,4 desibeliä.
Tekniset ominaisuudet.
Tuulivoimalan tuuliturbiini eli roottori on kolmisiipinen, jonka siivet ovat kääntyviä. Siipien pyyhkäisypinta-ala on 20 867 neliömetriä ja pyyhkäisy-ympyrän halkaisija on 163,0 metriä. Turbiinin pyörimisnopeudet tulisi pysytellä korkeintaan 10,5 kierrosta minuutissa. Suurimmalla pyörimisnopeudella siiven kärki liikkuu 90 metriä sekunnissa.
Pyörimisnopeutta kontroloidaan automaattisesti kääntämällä siipiä ja säätämällä vaihteistoa. Vaihteistossa on kolme eri pyörimisnopeutta. Voimalan toimintaa voidaan kuvata tuulennopeuksilla: käynnistymisnopeus on 3,0 metriä sekunnissa (m/s) ja nimellistuulennopeus on 11,0 m/s. Nimellisnopeuden jälkeen voimalaitos käy täydellä teholla. Tuulen saavuttaessa pitkäkestoisesti sammutusnopeuden 26 m/s, jonka jälkeen tuulivoimala pysäytetään. Voimalan ilmoitetaan selviävän vaurioitta jopa 59,5 m/s myrskytuulesta. Lopuksi akselin pyöriminen estetään kytkemällä akselin levyjarru päälle.
Vaihteisto pyörittää kaksoissyötettyä asynkronista sähkögeneraattoria (ASYNC DF) pyrkien tuottamaan 660 voltin jännitteen (tai 750 V ) 50 tai 60 hertsin taajuudella. Generaattorin suurin pyörimisnopeus on 1 716 kierrosta minuutissa. Tornin juurella tai sen läheisyydessä on oma muuntaja, jolla voidaan nostaa tuotettu jännite tuulivoimapuiston vaatimalle jännitetasolle. Se on yleensä noin 20–45 kilovolttia.
Toiminnassa.
Suomessa.
Suomessa on toiminnassa kyseistä mallia seuraavissa kohteissa (lukumäärä, valmistuminen, kunta):
Omar Tugarev

Omar Tugarev (s. 20. marraskuuta 2001) on suomalais-palestiinalainen vapaaottelija, joka ottelee englantilaisessa Cage Warriors -promootiossa. Tugarev on entinen Cage Warriorsin kevytsarjan väliaikainen mestari.
Emil Svartström

Fredrik Emil "Lulu" Svartström (2. heinäkuuta 1885 Viipuri – 16. kesäkuuta 1943 Helsinki) oli suomalainen liikemies ja tenorilaulaja. 
Emil Svartströmin vanhemmat olivat leipuri Fredrik Emil Svartström ja Vendla Karolina
Gustafsson. Hän pääsi ylioppilaaksi Viipurin ruotsalaisesta lyseosta 1904. Hän suoritti sitten seuraten isänsä ammattia kondiittorikisällitutkinnon Pietarissa ja kartutti ammattitaitoaan edelleen samalla alalla 1906-1907 ulkomaille tekemillään opintomatkoilla. 
Svartström siirtyi 1914 toiselle alalle ja tuli 1918 Oy Svartström &amp; Drockilan prokuristiksi ja oli tässä työssä aina liikkeen vuonna 1931 tapahtuneeseen lopettamiseen saakka. Sen jälkeen hän toimi itsenäisenä liikemiehenä ja oli muun muassa useiden tehtaiden edustajana Viipurissa. 
Svartström tunnettiin ennenkaikkea laulajana. Wiborgs Sångarbröder-kuoron ja sen seuraajan Viipurin Lauluveikkojen riveissä hän oli kolmella ulkomaanmatkalla tenorisolistina esiintyen muun muassa Riiassa ja Berliinissä sekä eräissä muissa Saksan kaupungeissa. Vuonna 1930 Svartström matkusti mieskuoro M. A.:n mukana Ruotsiin, jossa hän lauloi myös kuningas Kustaa V:lle. Eräällä toisella Skandinavian-matkalla Akademiska Sångföreningen-kuoron riveissä hän esiintyi Oslossa muun muassa Norjan kruununprinssiparille. Vuosina 1929-1930 Svartström levytti gramofonilevyille 36 laulua, kaikki orkesterisäestyksin. Hän esiintyi myös solistina useissa oratorioissa.
Gærum

Gærum on taajama Frederikshavnin kunnassa Tanskassa. Taajamassa oli 607 asukasta vuoden 2025 alussa.
Haldbjerg

Haldbjerg on taajama Frederikshavnin kunnassa Tanskassa. Taajamassa oli 225 asukasta vuoden 2025 alussa.
Hørby (Frederikshavn)

Hørby on taajama Frederikshavnin kunnassa Tanskassa. Taajamassa oli 382 asukasta vuoden 2025 alussa.
Jerup

Jerup on taajama Frederikshavnin kunnassa Tanskassa. Taajamassa oli 520 asukasta vuoden 2025 alussa.
Kilden (Frederikshavn)

Kilden on taajama Frederikshavnin kunnassa Tanskassa. Taajamassa oli 893 asukasta vuoden 2025 alussa.
Kvissel

Kvissel on taajama Frederikshavnin kunnassa Tanskassa. Taajamassa oli 347 asukasta vuoden 2025 alussa.
Lyngså

Lyngså on taajama Frederikshavnin kunnassa Tanskassa. Taajamassa oli 212 asukasta vuoden 2025 alussa.
Præstbro

Præstbro on taajama Frederikshavnin kunnassa Tanskassa. Taajamassa oli 204 asukasta vuoden 2025 alussa.
Ravnshøj

Ravnshøj on taajama Frederikshavnin kunnassa Tanskassa. Taajamassa oli 534 asukasta vuoden 2025 alussa.
Sæby

Sæby on taajama Frederikshavnin kunnassa Tanskassa. Taajamassa oli 8 991 asukasta vuoden 2025 alussa.
20 minutos

20 minutos on espanjalainen ilmaisjakelulehti. Se on perustettu vuonna 2000 ja ilmestyy maanantaista perjantaihin.
Expansión

Expansión on espanjalainen talouteen keskittyvä sanomalehti. Se on perustettu vuonna 1986 ja ilmestyy maanantaista perjantaihin.
El Economista

El Economista on espanjalainen talouteen keskittyvä sanomalehti. Se on perustettu vuonna 2006 ja ilmestyy maanantaista perjantaihin.
El Correo

El Correo on espanjalainen sanomalehti, joka ilmestyy Baskimaalla. Lehti on perustettu vuonna 1910 ja ilmestyy päivittäin. Francon diktatuurin aikana lehteä pidettiin fasistien äänenkannattajana ja ETA kohdisti siihen useita terrori-iskuja.
Edvin Bäckman

Tor Edvin Amandus Bäckman (27. syyskuuta 1882 Vaasa – 28. maaliskuuta 1962 Helsinki) oli suomalainen baritonilaulaja ja kirjastonhoitaja.
Edvin Bäckmanin vanhemmat olivat alkeiskoulun opettaja Gustaf Adolf Bäckman ja Elise Hackzell. Hän pääsi ylioppilaaksi Vaasan ruotsalaisesta lyseosta vuonna 1900 ja valmistui Helsingin yliopistosta filosofian kandidaatiksi 1906 ja filosofian maisteriksi 1907. 
Bäckman oli työssä Helsingin yliopiston kirjaston venäläisellä osastolla ylimääräisenä amanuenssina vuodesta 1902 ja vakinaisena amanuenssina vuodesta 1906. Hän oli viimeksi kirjaston venäläisen osaston kirjastonhoitajana 1938–1950. Hän oli senaatin ylimääräisenä venäjän kielen kääntäjänä 1911–1917 ja vuonna 1917 elintarvikehallituksen ja elintarvikeministeriön kirjastonhoitajana,
Bäckman on mukana Muntra Musikanter-mieskuorossa ja Oulunkylän kvartetissa. Hän teki 28 levytystä vuosina 1909, 1913 ja 1929, osan niistä yhdessä Hjalmar Freyn ja John Ekbergin kanssa. Vuonna 1929 Simon Parmet toimi levytysten säestäjänä. Bäckman lauloi sekä suomen että ruotsin kielellä.
Edvin Bäckman oli naimisissa vuodesta 1923 Pauline Emelie Hintzen kanssa.
Jussi Wahe

Jussi Wahe (s. 1968 tai 1969) on suomalainen poliisi. Hän käsitteli työtään Helsingin poliisin väkivaltarikosyksikössä teoksessa "Väkivallan virkamies – Murharyhmän tutkijan tositarinoita" (Deadline Kustannus, 2022).
Wahe aloitti työskentelyn poliisina vuonna 1992. Hän on ollut muun muassa Riina Mäkisen katoamistapauksen (2017) pitkäaikainen tutkinnanjohtaja. Wahe myös toimi YK:n rauhanturvaajana Libanonissa ja antoi virka-apua Intian valtameren tapaninpäivän 2004 tsunamin uhrientunnistuksessa. Wahe on kilpaillut crossfitissä. Hän aloitti lisäksi salibandyn pelaamisen HPV-Bandyssa vuonna 1993 ja on sittemmin toiminut lajin erotuomarina.
Alpine (New Jersey)

Alpine on kunta ("borough") Yhdysvalloissa New Jerseyn osavaltiossa. Vuoden 2020 väestönlaskennassa Alpinen asukasluku oli 1 762 asukasta. Kunta sijaitsee Bergenin piirikunnan koillisnurkassa.
Alpine on vaurasta aluetta. Vuonna 2012 Forbes listasi Alpinen Yhdysvaltojen kalleimmaksi postinumeroksi, kodin mediaanihinnan ollessa 4 295 000 dollaria. Alpinea onkin kutsuttu "New Jerseyn Beverly Hillsiksi". Kunnassa asuu myös useita kuuluisuuden henkilöitä.
Väestö.
Vuoden 2020 väestönlaskennassa Alpinen asukasluku oli 1 762. Asukkaista valkoisia oli 55,2 %, aasialaisia 33,9 % ja mustia 3,2 %. Asukkaista 1,6 % kuului johonkin muuhun rotuun ja 6,0 % kuului kahteen tai useampaan rotuun. 6,7 % oli hispaanoja tai latinoita mistä tahansa rodusta. 37,3 % asukkaista puhui kotonaan jotain muuta kieltä kuin englantia ja 32,1 % oli syntynyt ulkomailla.
Tuula Lukkarinen (taidemaalari)

Tuula Lukkarinen (s. 11. lokakuuta 1946 Helsinki) on suomalainen taidemaalari.
Lukkarinen kirjoitti ylioppilaaksi vuonna 1966 ja opiskeli sen jälkeen Tampereen yliopistossa lehdistö- ja tiedotusoppia. Hän opiskeli taidetta yksityisesti ja vuonna 1984 Firenzen Istituto Lorenzo de’ Medicissä. Lukkarinen on taiteilijauransa aikana kehittynyt realistista abstraktin ekspressionismin suuntaan. Hän on maalannut lähinnä öljyväreillä. Lukkarisen töitä on ollut esillä eri puolilla Suomea, Ruotsissa, Englannissa, Saksassa, Italiassa ja Yhdysvalloissa. Hänen teoksiaan kuuluu muun muassa HUS:n, Turun Säästöpankin ja Ranskan Helsingin-suurlähetystön kokoelmiin. Lukkarinen on myös opettanut kuvataidetta monissa oppilaitoksissa. Hän on Taidemaalariliiton varsinainen jäsen.
Gravity Rush

Gravity Rush (myös nimellä Gravity Daze ) on Project Sirenin ja SCE Japan Studion kehittämä, ja Sony Computer Entertainmentin julkaisema toimintaroolipeli. Peli on julkaistu vuonna PlayStation Vitalle.
Pelille on julkaistu seuraaja "Gravity Rush 2".
Pelaaminen.
Alussa pelin päähenkilö Kat putoaa taivaalta, mutta on menettänyt muistinsa. Kat havaitsee voivansa hallita painovoimaa ja taistelee mustaa mönjää nimeltä "nevi" vastaan. Katin seurana on kissa nimeltä Dusty.
Uusintajulkaisu.
Pelistä on julkaistu uusintaversio "Gravity Rush: Remastered" vuonna 2015 PlayStation 4:lle.
Vastaanotto.
Peli sai IGN:n arvostelussa arvosanaksi 7.5/10. Arvostelun mukaan hahmo ja tarina olivat kiinnostavia, mutta myöhemmissä tehtävissä taistelu oli kömpelöä, joka oli turhauttavaa.
Peli sai Eurogamerin arvostelussa arvosanaksi 9/10.